Valokuvaaja Mari Lehtisalo: tammikuuta 2014\nRistiäiskuvaus Vantaan Pyhän Laurin kirkossa 5.1.2014\nTammikuun alussa pääkaupunkiseudulla ei ollut lumesta tietoakaan, joten maisema Helsingin pitäjän kirkonkylässä oli melkeinpä syksyinen. Tunnelma oli kuitenkin lämmin ja iloinen kun saavuin kuvaamaan ristiäisjuhlaa kirkon lähellä sijaitsevalle Pakarituvalle. Olen kuvannut tätä perhettä muutamaan otteeseen aiemminkin, joten tiedämme jo puolin ja toisin miten homma etenee. On mukavaa kun kenenkään ei tarvitse jännittää vuokseni ja kaikki sujuu luontevasti.\nKaste toimitettiin Vantaan Pyhän Laurin kirkossa, jonka kirkkosali oli vielä tunnelmallisessa jouluasussa.\nRistiäiskuvausta varten varaan aikaa noin 2 tuntia, jonka aikana ehdin hyvin kuvata alkuvalmistelut, kasteen ja ristiäisjuhlaa kahvitteluineen. Kirkolla tai juhlatilassa kuvaan myös perhe- ja sukupotretit yms.\nLähettänyt ml klo 13.23 Ei kommentteja:\nTunnisteet: 2014, Pakaritupa, Pyhän Laurin Kirkko, Ristiäiskuvaus, Vantaa\nSinisen hetken aikaan...\nLähettänyt ml klo 15.18 Ei kommentteja:\nTunnisteet: 2014, Luontokuvaus, Sipoo, Valokuvaajan työ, Vapaa-aika\nOnneli ja Anneli -elokuvan ensi-illassa\nMuistatteko Marjatta Kurenniemen Onneli ja Anneli kirjat?\nKuva: WSOY Kannen kuva: Maija Karma\nNo nyt on näistä suloisista tytöistä tehty ihana ja aurinkoinen elokuva, jonka on ohjannut Saara Cantell. Elokuvaa on kuvattu kesäisessä Loviisassa, jonka idyllinen miljöö sopii erinomaisesti Kissanmintun kaupungin kulisseiksi.\nKävin tyttöjeni kanssa katsastamassa elokuvan sen ensi-illassa keskiviikkona 8.1.2014 Loviisassa. Paikalla olivat tietysti elokuvan päätähdet Aava Merikanto (Onneli) ja Lilja Lehto (Anneli) sekä Onnelin veljeä Petteriä näyttelevä Elias Koistinen. Pienet fanit pääsivät kolmikon kanssa yhteiskuvaankin :)\nLoviisan Kino Marilynissä oli ensi-iltavieraille tarjolla herkullisia lämpimiä muffinseja ja vadelmamehua. Lehdistö ikuisti illan päätähtiä, ohjaaja kiitti mm. elokuvan tekoon osallistuneita loviisalaisia ja näyttelijät kukitettiin asiaankuuluvasti. Elokuvassa näyttelee monta tunnettua nimeä, kuten Eija Ahvo, Kiti Kokkonen, Elina Knihtilä, Kristiina Elstelä, Jaakko Saariluoma, Johanna Af Schultén ja Samuli Vauramo.\nTunnelma oli odottava ja vihdoin pääsimme sukeltamaan aurinkoiseen Kissankulman maailmaan. Hieman oli erilaista kuin meillä isänpäiväreissun aikoihin, joten taidanpa suunnata Loviisaan ensi kesänä uudestaan! Saimme istua elokuvan tekijöiden edessä olevalla penkkirivillä ja oli hauska seurata Aavan ja Liljan reaktioita kun he Onnelina ja Annelina seikkailivat elokuvassa. Tämän illan nuoret näyttelijät muistavat varmasti aina.\nElokuvan jälkeen tähdet palkittiin vielä raikuvin aploodein :)\nSuosittelen elokuvaa erityisesti kaikille pikkutytöille, kuten myös lämmintä kesää kaipaaville! Omat tyttöni pitivät elokuvasta kovasti. Vanhempi katsoi leffan hievahtamatta ja nelivuotiaskin malttoi pysyä tuolillaan melkein koko puolitoista tuntia. Onnelin ja Annelin talo -kirjaan perustuva elokuva on toivottavasti vasta ensimmäinen sarjassaan ja jatkoa seuraisi lähivuosina!\nElokuva tulee teattereihin 17.1.2014.\nOnneli ja Anneli -elokuvan sivuilta näet mm elokuvan trailerin: onnelijaanneli.fi/\nLähettänyt ml klo 19.17 Ei kommentteja:\nTunnisteet: 2014, Loviisa, Vapaa-aika\nVuoden 2013 hääkuvat - talvi ja kevät\nViime vuonna jäi monta hienoa hetkeä julkaisematta täällä blogissa, joten tässä vähän yhteenvetoa vuoden 2013 hääkuvauksista tammikuusta toukokuuhun. Loppuvuoden kuvia kokoan sitten seuraaviin postauksiin. Keskityn tässä ennestään julkaisemattomiin kuviin, mutta välistä löytyy linkit myös jo julkaistuihin postauksiin.\n17.1.2013 (Maistraatti+) Hääpotrettikuvaus\nKatajanokan entinen vankila - BW Hotel Katajanokka, Helsinki\nKoko päivän hääkuvaus 19.1.2013\nSokos Hotel Vantaa, Vantaan Pyhän Laurin Kirkko, Wanha Bäckby\nLisää kuvia blogissani täällä: Talvihäät 19.1.2013\nHääpotretti- ja vihkikuvaus juhlapaikalla 2.2.2013\nLevinin Kellari, Porvoo\nLisää kuvia blogissani täällä: Kun toinen toista rakastaa...\n28.3.2013 (Maistraatti+) Hääpotrettikuvaus\nKoko päivän hääkuvaus 27.4.2013\nKoko päivän hääkuvaus 4.5.2013\nScandic Järvenpää, Järvenpään kirkko, Keuda Järvenpää\nHääpotretti- ja vihkikuvaus +3 tunnin juhlakuvaus 11.5.2013\nPyhän Laurin Kirkko, Midgård Vantaa\nLisää kuvia blogissani täällä: Keväthäät 11.5.2013\nJulkaisen hää- ja henkilökuvat aina asiakkaan luvalla. Ethän kopioi kuvia luvatta, kiitos.\nLähettänyt ml klo 21.33 2 kommenttia:\nTunnisteet: 2013, Helsinki, Hääkuvaus, Hääkuvaus talvella, Hääpotretit, Juhlapaikat, Järvenpää, Keväthäät, Koko päivän hääkuvaus, Miljöökuvaus, Pyhän Laurin Kirkko, Vihkikuvaus, Wanha Bäckby\nVisualisti, joka näkee kauneutta ja onnen hetkiä ympärillään. Valokuvaaja, joka haluaa ikuistaa ne pienet hetket. Äiti ja vaimo, jonka työ on lasten aiheuttama muutos ja elämä sellaista kuin sen haluaa olevan.\nRistiäiskuvaus Vantaan Pyhän Laurin kirkossa 5.1.2...\nKuvaus kohteessa (23)